Διάταξη του Δικαστηρίου (όγδοο τμήμα) της 12ης Φεβρουαρίου 2015 – Siddu
(Υπόθεση C‑478/14)1(1)
«Προδικαστική παραπομπή — Άρθρο 99 του Κανονισμού Διαδικασίας —Ταυτόσημα προδικαστικά ερωτήματα — Άρθρα 49 ΣΛΕΕ και 56 ΣΛΕΕ — Ελευθερία εγκαταστάσεως — Ελεύθερη παροχή υπηρεσιών — Τυχερά παίγνια — Εθνική ρύθμιση — Αναδιοργάνωση του συστήματος παραχωρήσεως αδειών η οποία συνεπάγεται τη σύμπτωση του χρόνου λήξεως της διάρκειας ισχύος των αδειών — Νέος διαγωνισμός — Παραχώρηση αδειών με διάρκεια ισχύος μικρότερη από εκείνη των αδειών που είχαν παραχωρηθεί στο παρελθόν — Περιορισμός — Επιτακτικοί λόγοι γενικού συμφέροντος — Αναλογικότητα»
1.                     Προδικαστικά ερωτήματα – Ερωτήματα ταυτόσημα με ερωτήματα επί των οποίων έχει ήδη αποφανθεί το Δικαστήριο – Εφαρμογή του άρθρου 99 του Κανονισμού Διαδικασίας (Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρο 99) (βλ. σκέψη 9)
2.                     Ελευθερία εγκαταστάσεως – Ελεύθερη παροχή υπηρεσιών – Περιορισμοί – Τυχερά παίγνια – Εθνική νομοθεσία που προβλέπει την προκήρυξη νέου διαγωνισμού για τη σύναψη συμβάσεων παραχωρήσεως συντομότερης διάρκειας από τις προηγουμένως συναφθείσες, λόγω αναδιοργανώσεως του συστήματος μέσω συγχρονισμού της λήξεως των συμβάσεων παραχωρήσεως – Δικαιολόγηση βάσει του γενικού συμφέροντος – Αναλογικότητα – Επιτρέπεται (Άρθρα 49 ΣΛΕΕ και 56 ΣΛΕΕ) (βλ. σκέψη 11 και διατάκτ.)
Διατακτικό
Τα άρθρα 49 ΣΛΕΕ και 56 ΣΛΕΕ, καθώς και οι αρχές της ίσης μεταχειρίσεως και της αποτελεσματικότητας, έχουν την έννοια ότι δεν αντιβαίνει στις διατάξεις και τις αρχές αυτές εθνική νομοθεσία, όπως η επίμαχη στην υπόθεση της κύριας δίκης, βάσει της οποίας προβλέπεται η διενέργεια νέου διαγωνισμού για την παραχώρηση αδειών με διάρκεια ισχύος μικρότερη εκείνης των αδειών που είχαν παραχωρηθεί στο παρελθόν, λόγω αναδιοργανώσεως του συστήματος η οποία συνεπάγεται τη σύμπτωση του χρόνου λήξεως της διάρκειας ισχύος των παραχωρηθεισών αδειών.
1 – ΕΕ C 7 της 12.1.2015.